

|  |  |
| --- | --- |
| Cankarjeva cesta 5, 1000 Ljubljana | T: 01 425 41 89 |
|  | F: 01 425 20 87 |
|  | E: mf.uppd@mf-rs.si |
|  | www.uppd.gov.si |

|  |  |
| --- | --- |
| Številka: | 430-3/2021-5 (24) |
| Datum: |  |

**POVABILO K SODELOVANJU**

**v postopku naročila male vrednosti z** **oznako 430-3/2021-**

**Nakup in vzdrževanje šifrirnih naprav**

***NAROČNIK:*** Urad Republike Slovenije za preprečevanje pranja denarja

Cankarjeva cesta 5, 1000 Ljubljana

***VRSTA POSTOPKA:*** Postopek naročila male vrednosti (NMV)

***PODLAGA postopka:*** g) točka prvega odstavka 39. člena in 47. člen ZJN-3. Naročnik si pridržuje pravico oddaje dodatnih storitev oz. spremembo osnovne pogodbe na način in pod pogoji, določenimi v 95. členu ZJN-3.

***OZNAKA nmv:*** 430-3/2021

***NASLOV nmv:*** Nakup in vzdrževanje šifrirnih naprav

Naročnik vabi vse zainteresirane in usposobljene ponudnike, da sodelujejo v postopku in oddajo svojo pisno ponudbo za predmet tega naročila. Ponudbe morajo biti v celoti pripravljene v skladu s to razpisno dokumentacijo in izpolnjevati vse pogoje za udeležbo.

*\*Tega dokumenta (N-0 »Povabilo k sodelovanju«) ni potrebno priložiti v ponudbeni dokumentaciji.*

# I. PREDMET NMV

Predmet naročila je nakup šifrirnih naprav skupaj z namestitvijo, izobraževanjem ter vzdrževanjem.

Natančneje je predmet naročila opisan v obrazcu **N-5 »Specifikacije«.**

I.a DELITEV NA SKLOPE

Naročilo je celovito in ni deljeno na sklope.

Ponudnik mora predložiti celovito ponudbo, to je ponudbo za celoten predmet naročila male vrednosti. Ponudba za del storitev, ki so predmet tega naročila, ni dovoljena in jo bo naročnik zavrnil.

# II. UGOTAVLJANJE SPOSOBNOSTI

II.a RAZLOGI ZA IZKLJUČITEV

Naročnik bo iz sodelovanja v postopku naročila male vrednosti izključil ponudnika, ki ne izpolnjuje obveznih pogojev oziroma zanj obstaja kateri koli razlog za izključitev (75. člen ZJN‑3):

1. Če je bil ponudnik, ali oseba, ki je članica upravnega, vodstvenega ali nadzornega organa ponudnika, ali oseba, ki ima pooblastilo za njegovo zastopanje, odločanje ali nadzor, pravnomočno obsojena za kazniva dejanja, našteta v prvem odstavku 75. člena ZJN-3.
2. Če ima ponudnik na dan oddaje ponudbe neplačane zapadle obvezne dajatve ali druge denarne nedavčne obveznosti, ki jih pobira davčni organ, v vrednosti 50 EUR ali več (drugi odstavek 75. člena ZJN-3).
3. Če ponudnik nima na dan oddaje ponudbe predloženih vseh obračunov davčnih odtegljajev za dohodke iz delovnega razmerja za obdobje zadnjih petih let (drugi odstavek 75. člena ZJN-3).
4. Če je ponudnik uvrščen v evidenco poslovnih subjektov, od katerih naročnik ne sme naročati blaga in storitev, ali če obstaja nasprotje interesov (prvi odstavek 35. člena ZIntPK in 91. člen ZJN-3).
5. Če je ponudnik na dan roka za oddajo ponudb uvrščen v evidenco gospodarskih subjektov z negativnimi referencami (a točka četrtega odstavka 75. člena ZJN-3).
6. Če je bila ponudniku v zadnjih treh letih pred rokom za oddajo ponudb s pravnomočno odločbo pristojnega organa Republike Slovenije ali druge države članice ali tretje države najmanj dvakrat izrečena globa zaradi prekrška v zvezi s plačilom za delo (b točka četrtega odstavka 75. člena ZJN-3).
7. Če ponudnik ne izpolnjuje veljavne obveznosti na področju okoljskega, socialnega in delovnega prava, ki so določene v pravu Evropske unije, slovenskih predpisih, kolektivnih pogodbah ali predpisih mednarodnega okoljskega, socialnega in delovnega prava (drugi odstavek 3. člena in a) točka šestega odstavka 75. člena ZJN-3).
8. Če se je nad ponudnikom začel postopek zaradi insolventnosti, prisilnega prenehanja, prisilne poravnave ali likvidacije; če njegova sredstva ali poslovanje upravlja upravitelj ali sodišče; če so njegove poslovne dejavnosti začasno ustavljene oz. je v katerem koli podobnem položaju (b točka šestega odstavka 75. člena ZJN-3).
9. Če je ponudnik zagrešil hujšo kršitev poklicnih pravil, zaradi česar je omajana njegova integriteta (c točka šestega odstavka 75. člena ZJN-3).
10. Če je ponudnik z drugimi gospodarskimi subjekti sklenil dogovor, katerega cilj ali učinek je preprečevati, omejevati ali izkrivljati konkurenco (č točka šestega odstavka 75. člena ZJN-3).
11. Če so se pri prejšnji pogodbi o izvedbi javnega naročila, sklenjeni z naročnikom, pri ponudniku pokazale precejšnje ali stalne pomanjkljivosti pri izpolnjevanju ključne obveznosti (f točka šestega odstavka 75. člena ZJN-3).
12. Če je ponudnik kriv dajanja resnih zavajajočih razlag pri dajanju informacij, zahtevanih zaradi preverjanja obstoja razlogov za izključitev ali izpolnjevanja pogojev za sodelovanje, ter bo na zahtevo naročnika lahko predložil zahtevana dokazila (g točka šestega odstavka 75. člena ZJN-3).
13. Če je ponudnik poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali je iz malomarnosti predložil zavajajoče informacije, ki bi lahko pomembno vplivale na odločitev o izključitvi, izboru ali oddaji naročila (h točka šestega odstavka 75. člena ZJN-3).

II.b POGOJI ZA SODELOVANJE

1. Ponudnik je registriran za opravljanje dejavnosti, ki je predmet tega naročila.
2. Ponudnik je zanesljiv, ima izkušnje in ugled ter razpolaga z zadostnimi tehničnimi in kadrovskimi zmogljivostmi, potrebnimi za kakovostno in pravočasno izvedbo tega naročila.
3. Ponudnik ima ustrezne kadrovske zmogljivosti, ki razpolagajo z dovoljenjem za dostop do tajnih podatkov stopnje tajnosti INTERNO skladno z Zakonom o tajnih podatkih.

Ponudnik potrdi izpolnjevanje pogojev iz točke II.a in II.b z izpolnjenim in podpisanim obrazcem N-4 **»Izjava o izpolnjevanju pogojev«** ter po potrebi s predložitvijo zahtevanih dokumentov. Naročnik lahko kadar koli v postopku od ponudnika zahteva predložitev dokumentov za izkazovanje izpolnjevanja navedenih pogojev. Listine za dokazovanje izpolnjevanja pogojev so lahko predložene v fotokopiji. Starost listin: listine morajo odražati aktualno stanje razen, kjer je izrecno zahtevana listina za določeno obdobje oz. listina določene starosti.

Če država, v kateri ima ponudnik svoj sedež, ne izdaja zahtevanih dokumentov, lahko ponudnik namesto pisnega dokazila v ponudbi predloži zapriseženo izjavo, če ta ni predvidena, pa izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v državi, v kateri ima ponudnik svoj sedež (četrti odstavek 77. člena ZJN-3).

II.c TEHNIČNI POGOJI

Za dokazovanje izpolnjevanja tehničnih pogojev mora ponudnik priložiti dokazila kot so navedena z vsakim zahtevanim pogojem. Ponudnik ne more biti hkrati referenčni naročnik. Naročnik pred oddajo javnega naročila od najugodnejšega ponudnika lahko zahteva, da predloži najnovejša dokazila (potrdila, izjave) kot dokaz neobstoja razlogov za izključitev iz javnega naročila.

II.d KADROVSKI POGOJI

Ponudnik lahko izpolnjuje kadrovske pogoje skupaj s podizvajalci ali tako, da se sklicuje na kapacitete drugih gospodarskih subjektov, pod pogojem, da bo podizvajalec oziroma gospodarski subjekt izvedel posel v delu, v katerem se ponudnik sklicuje na njegove kapacitete in bodo le-te izkoriščene oziroma uporabljene pri izvedbi predmetnega naročila. V tem primeru mora ponudnik v ponudbi predložiti njihove dokumente, ki se nanašajo na dokazovanje pogojev in dokazilo, da bo zaradi tega imel na voljo sredstva za izvedbo naročila in sicer pisni dogovor z drugim subjektom, sklenjenim za ta namen ipd.

V primeru, da ponudnik prijavi kadre, ki niso njegovi zaposleni, mora predložiti dokazila o sodelovanju, iz katerih je razvidno, da bo kader s ponudnikom sodeloval pri izvajanju predmetnega naročila. To dokazilo je lahko pisni dogovor med ponudnikom in kadrom, avtorska pogodba, podjemna pogodba, ipd.

Sistemski inženirji, ki bodo inštalirali, konfigurirali in vzdrževali opremo, morajo razpolagati z **dovoljenjem za dostop do tajnih podatkov stopnje tajnosti INTERNO skladno z Zakonom o tajnih podatkih.**

Ponudnik za sistemske inženirje, ki bodo inštalirali, konfigurirali in vzdrževali opremo predloži dokazilo o dovoljenju za dostop do tajnih podatkov stopnje tajnosti INTERNO skladno z Zakonom o tajnih podatkih.

II.e POSEBNI POGOJI

1. Ponudnik potrjuje, da ni povezan s funkcionarjem in po njegovem vedenju ni povezan z družinskim članom funkcionarja na način, določen v prvem odstavku 35. člena Zakon o integriteti in preprečevanju korupcije (Uradni list RS, št. 69/11 – UPB in 158/20).

Ponudnik izkaže izpolnjevanje pogoja s predložitvijo ustrezno izpolnjenega in podpisanega obrazca N-4 **»Izjava o izpolnjevanju pogojev«**.

1. Naročnik ne bo brezpogojno sprejemal splošnih pogojev ponudnika. Ponudnik v celoti sprejema naročnikove pogoje.
2. Ponudnik mora izpolnjevati vse ostale pogoje po zahtevah iz specifikacij.

Ponudnik izkaže izpolnjevanje pogoja s predložitvijo ustrezno izpolnjenega in podpisanega obrazca N-5 »**Specifikacije**« in predložitvijo zahtevanih dokumentov.

**III. RAZPISNA DOKUMENTACIJA**

Kot ponudnik v tem postopku lahko konkurira vsak gospodarski subjekt, ki na trgu ponuja izvedbo predmetnega naročila in izpolnjuje vse zahteve iz razpisne dokumentacije.

III.a SPREMEMBA RAZPISNE DOKUMENTACIJE

Vsaka dopolnitev oziroma sprememba je sestavni del razpisne dokumentacije in bo objavljena pri predmetnem obvestilu o naročilu male vrednosti na portalu javnih naročil ([www.enarocanje.si](http://www.enarocanje.si)).

III.b DODATNA POJASNILA K RAZPISNI DOKUMENTACIJI

Dodatna pojasnila v zvezi z razpisno dokumentacijo sme ponudnik zahtevati pri predmetnem obvestilu o naročilu male vrednosti izključno preko portala javnih naročil ([www.enarocanje.si](http://www.enarocanje.si)).

Skrajni rok za postavitev vprašanj je 8. 10. 2021 do 12. ure. Naročnik bo odgovoril na vprašanja, ki bodo pravočasno posredovana prek portala javnih naročil, do vključno 9. 10. 2021. Če vprašanja ponudnikov ne bodo zastavljena pravočasno ali prek portala javnih naročil, naročnik nanje ne bo odgovarjal.

Naročnik sme v skladu z 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

Kontaktna oseba naročnika v zvezi s predmetnim naročilom je:

Albert Črnologar

e-pošta: albert.crnologar@gov.si

# IV. NAVODILO PONUDNIKOM ZA IZDELAVO PONUDBE

Ponudnik mora oddati svojo ponudbo na obrazcih, ki so del razpisne dokumentacije.

IV.a SEZNAM DOKUMENTOV, S KATERIMI PONUDNIK DOKAZUJE IZPOLNJEVANJE POGOJEV ZA UGOTAVLJANJE SPOSOBNOSTI

Ponudnik mora v svoji ponudbi predložiti naslednje dokumente:

- izpolnjen in podpisan obrazec N-2 **»Prijava k sodelovanju«**,

- po potrebi izpolnjen in podpisan obrazec N-2a **»Prijava drugih udeležencev«**,

- izpolnjen in podpisan obrazec N-3 **»Predračun«**,

- izpolnjen in podpisan obrazec N-4 **»Izjava o izpolnjevanju pogojev«**,

- izpolnjen in podpisan obrazec N-5 **»Specifikacije«**,

- parafiran obrazec N-7 **»Vzorec pogodbe«**,

- **dokazila o dovoljenju za dostop do tajnih podatkov stopnje tajnosti INTERNO** skladno z Zakonom o tajnih podatkih **za vse sistemske inženirje**, ki bodo inštalirali, konfigurirali in vzdrževali opremo,

- drugi dokumenti in listine, zahtevane v tem obrazcu ali v obrazcu N-4 in N-5.

Ponudnik lahko k zahtevani ponudbeni dokumentaciji priloži dodatna pojasnila in druge dokumente.

Po pregledu ponudb bo naročnik, v kolikor se bo pojavil dvom o resničnosti ponudnikovih izjav, najugodnejšega ponudnika pozval k predložitvi dokazil, kot je navedeno pri posameznim zahtevanim pogojem oziroma razlogom za izključitev.

IV.b ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu <https://ejn.gov.si/aktualno/vec-informacij-ponudniki.html>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN <https://ejn.gov.si/> **najkasneje do 13. 10. 2021 do 10. ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

IV.c ODPIRANJE PONUDB

Odpiranje ponudb bo potekalo avtomatično v informacijskem sistemu e-JN dne **13. 10. 2021** in se bo izvedlo **ob 10.05 uri** na spletnem naslovu <https://ejn.gov.si/eJN2>.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena vrednost«, v del »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«. S tem se šteje, da je bil ponudniku vročen zapisnik o odpiranju ponudb.

IV.d USTAVITEV POSTOPKA

Naročnik lahko v tem postopku ustavi razpisni postopek, zavrne vse ponudbe, izključi vsako nedopustno ponudbo ali odstopi od izvedbe naročila, ter ne odgovarja za morebitno posredno ali neposredno škodo, ki bi ponudnikom s tem nastala.

V primeru ustavitve postopka nobena stran ne sme pričenjati in izvajati postopkov, ki bi oteževali razveljavitev ali spremembo odločitve oizbiri izvajalca ali kibi vplivali na nepristranskost Državne revizijske komisije.

IV.e DRUGE ZAHTEVE

JEZIK:

Ponudba in ostala dokumentacija, ki se nanaša na ponudbo, mora biti pripravljena v slovenskem jeziku. Komunikacija s ponudniki je izključno v slovenskem jeziku, če naročnik za vsak posamezen primer ne privoli v kaj drugega.

PODIZVAJALCI:

V primeru, da bo ponudnik v postopku oddaje predmetnega naročila nastopal s podizvajalci, to ustrezno označi v obrazcu N-2 »Prijava k sodelovanju«, ter za vsakega prijavljenega podizvajalca izpolni obrazec N-2a »Prijava drugih udeležencev«, ki ga podpisanega priloži v ponudbi.

Zoper podizvajalca ne sme obstajati noben razlog za izključitev iz postopka javnega naročanja (75. člen ZJN-3), o čemer vsak prijavljeni podizvajalec poda svojo izjavo (druga stran obrazca N-2a »Prijava drugih udeležencev«).

Podizvajalec mora izpolnjevati pogoje iz točk II.b in II.c tega povabila k sodelovanju.

Če podizvajalec zahteva neposredno plačilo, mora ponudnik v ponudbi priložiti zahtevo (lastno izjavo) podizvajalca za neposredno plačilo.

SKUPNA PONUDBA:

Pri tem naročilu je dovoljena skupna ponudba skupine izvajalcev (več pogodbenih partnerjev), kar ponudnik ustrezno označi v obrazcu N-2 »Prijava k sodelovanju«, ter za vsakega pogodbenega partnerja izpolni obrazec N-2a »Prijava drugih udeležencev«, ki ga podpisanega priloži v ponudbi.

Zoper pogodbenega partnerja ne sme obstajati noben razlog za izključitev iz postopka javnega naročanja (75. člen ZJN-3), o čemer vsak pogodbeni partner poda svojo izjavo (druga stran obrazca N-2a »Prijava drugih udeležencev«).

Pogodbeni partner mora izpolnjevati pogoje iz točk II.b in II.c tega povabila k sodelovanju.

V primeru, da bo kot najugodnejši ponudnik izbrana skupina izvajalcev, bo morala le-ta pred sklenitvijo pogodbe za izvedbo predmetnega naročila predložiti pogodbo o skupni izvedbi naročila, ki mora natančno opredeliti naloge in odgovornost posameznih pogodbenih partnerjev ter kdo bo glavni nosilec posla ter podpisnik pogodbe.

UPORABA ZMOGLJIVOSTI DRUGEGA SUBJEKTA:

V primeru, da se bo ponudnik v zvezi z izpolnjevanjem določenega pogoja skliceval na zmogljivosti drugega subjekta (81. člen ZJN-3), to ustrezno označi v obrazcu N-2 »Prijava k sodelovanju«, ter za vsak subjekt izpolni obrazec N-2a »Prijava drugih udeležencev«, ki ga podpisanega priloži v ponudbi.

Ponudnik mora naročniku dokazati, da bo imel na voljo potrebna sredstva za izvedbo naročila (npr. pisni dogovor teh subjektov).

Zoper drugega subjekta, na zmogljivosti katerega se ponudnik sklicuje, ne sme obstajati noben razlog za izključitev iz postopka javnega naročanja (75. člen ZJN-3), o čemer gospodarski subjekt poda svojo izjavo (druga stran obrazca N-2a »Prijava drugih udeležencev«).

VARIANTNE IN OPCIJSKE PONUDBE:

Variantne in opcijske ponudbe niso dopustne.

GARANCIJE IN JAMSTVA:

Izvajalec zagotavlja garancijski rok za dobavljeno opremo ter njeno namestitev (inštalacijo in konfiguracijo) še **tri leta** po prevzemu opreme. V času trajanja garancijskega roka se izvajalec zavezuje napake in pomanjkljivosti odpraviti na prvi poziv.

VELJAVNOST PONUDBE:

Ponudba mora veljati 120 dni od roka za oddajo ponudb. V izjemnih okoliščinah bo naročnik lahko zahteval, da ponudniki podaljšajo čas veljavnosti svojih ponudb za določeno dodatno obdobje.

STROŠKI PONUDBE:

Ponudnik nosi vse stroške, povezane s pripravo in predložitvijo ponudbe.

PONUDBENA CENA:

Vse cene morajo biti navedene v evrih (€) brez DDV in morajo vsebovati vse zahteve iz predmetnega naročila, stroške, ki jih bo ponudnik imel z realizacijo naročila, morebitne trošarine, takse, carino, zavarovanje, davke in kakršnekoli druge stroške in popuste. Na navedeno ceno je ponudnik dolžan obračunati DDV po predpisani stopnji. Ponudniki iz EU so dolžni navesti klavzulo o obrnjeni davčni obveznosti, ki pomeni, da pripadajoči DDV obračuna prejemnik blaga in storitev. DDV mora biti prikazan posebej, v skladu z obrazcem predračuna.

PLAČILNI POGOJI:

Rok plačila je trideseti (30) dan po uradnem prejemu pravilno izstavljenega računa. Če plačilo zapade na dela prost dan, bo izvedba plačila prvi naslednji dan, ki sledi roku zapadlosti.

Izbrani ponudnik mora vse račune in spremljajoče dokumente pošiljati izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19). Navedeno ne velja za ponudnike iz tujine.

ROK IZVEDBE:

27.11.2021 (vzdrževanje opreme pa mora izbrani ponudnik opravljati še eno leto od namestitve opreme).

KRAJ IZVEDBE:

Storitev se bo izvajala na sedežu Urada Republike Slovenije za preprečevanje pranja denarja, Cankarjev ulica 5, 1000 Ljubljana in na določenih oddaljenih lokacijah.

# VI. MERILO ZA IZBIRO

Naročnik bo naročilo oddal ponudniku, ki bo ponudil najnižjo ceno.

# VII. SKLENITEV POGODBE

Naročnik bo, na podlagi pogojev in meril, določenih v tej razpisni dokumentaciji, z izbranim ponudnikom sklenil pogodbo. Pogodbo o izvedbi naročila mora izbrani ponudnik podpisati in vrniti naročniku najkasneje v desetih (10) dneh po prejemu pogodbe v podpis.

Če izbrani ponudnik pogodbe ne podpiše in vrne v navedenem roku, se šteje, da je odstopil od ponudbe. V tem primeru bo naročnik na sklenitev pogodbe pozval naslednjega najugodnejšega ponudnika.

Pogodba se glede na vzorec iz razpisne dokumentacije lahko pred podpisom vsebinsko prilagodi, glede na to ali bo izbrani ponudnik predložil skupno ponudbo, prijavil sodelovanje podizvajalcev in podobno.

# VIII . ZAUPNI PODATKI V

VIII.a ZAUPNI PODATKI V PONUDBI

Podatki, ki jih bo ponudnik upravičeno označil kot zaupne, bodo uporabljeni samo za namene postopka in ne bodo dostopni nikomur izven kroga oseb, ki bodo vključene v razpisni postopek. Ti podatki ne bodo objavljeni na odpiranju ponudb, niti v nadaljevanju postopka ali kasneje.

Kot zaupne ponudnik označi dokumente (ali dele dokumenta), ki vsebujejo osebne podatke, ki niso vsebovani v nobenem javnem registru ali niso drugače javno dostopni, ter poslovne podatke, ki so s predpisi ali internimi akti ponudnika, označeni kot zaupni. Zaupni pa ne morejo biti naslednji podatki:

* specifikacije in količina ponujenega blaga oz. storitve,
* cena na enoto,
* vrednost posamezne postavke,
* skupna vrednost iz ponudbe,
* vsi tisti podatki, ki vplivajo na razvrstitev ponudbe v okviru drugih meril.

Naročnik bo obravnaval kot zaupne tiste strani dokumentov v ponudbeni dokumentaciji, ki bodo imeli v desnem zgornjem kotu z velikimi črkami izpisano **»ZAUPNO«**, pod tem napisom pa bo podpis osebe, ki je podpisala ponudbo. Če naj bo zaupen samo določen podatek v dokumentu, mora biti zaupni del podčrtan z rdečo barvo, v isti vrstici ob desnem robu pa mora biti izpisano **»ZAUPNO«**. Naročnik ne odgovarja za zaupnost podatkov, ki ne bodo tako označeni.

VIII.b ZAUPNI PODATKI NAROČNIKA

Ponudnik bo obravnaval kot zaupne tiste podatke, s katerimi bo prišel v stik v času priprave ponudbe, in v kolikor bo izbran, v času izvajanja pogodbenih obveznosti, ki jih je treba varovati skladno z Zakonom o preprečevanju pranja denarja in financiranja terorizma (ZPPDFT-1) ter Zakonom o tajnih podatkih. Izbrani izvajalec bo po podpisu pogodbe moral podpisati tudi izjavo o seznanitvi s tajnimi podatki. Ponudniki samovoljno ne smejo s pridobljenimi podatki, dokumentacijo, fotografijami in ostalim razpolagati pri svojih nadaljnjih komercialnih aktivnostih. Naročnik bo izvajalcu potrdil referenco, če bodo dela izvedena uspešno in korektno.

# X. PRAVNO VARSTVO

Pravno varstvo ponudnikov v postopkih javnih naročil ureja Zakon o pravnem varstvu v postopkih javnega naročanja (Ur.l. RS, št. 43/11, 60/11-ZTP-D, 63/13, 90/14-ZDU-1, 60/17 in 72/19; v nadaljevanju ZPVPJN).

Zahtevek za revizijo, ki se nanaša na vsebino objave, povabilo k sodelovanju ali razpisno dokumentacijo, se lahko vloži najpozneje **v desetih delovnih dneh** od dneva objave obvestila o naročilu.

Višina takse je **2.000,00 EUR**, ki se plača na transakcijski račun Ministrstva za finance, odprt pri Banki Slovenije, št: SI56 0110 0100 0358 802, SWIFT KODA: BSLJSI2X, sklic 11 16110-7111290-XXXXXXLL (št. objave obvestila o naročilu + letnica) - taksa za postopek revizije javnega naročanja. Zahtevek za revizijo mora biti sestavljen v skladu z določili iz 15. člena ZPVPJN. Potrdilo o plačilu takse mora vlagatelj priložiti zahtevku za revizijo.

Zahtevek za revizijo se vloži prek portala eRevizija (<https://www.portalerevizija.si>). V primeru nedelovanja oziroma tehničnih težav pri delovanju portala eRevizija, se postopa skladno s šestim odstavkom 13.a člena ZPVPJN.

dr. Damjan Žugelj

direktor

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)